UBUMI BWA BUKRISTU
Ngimba Mubombela Kanunu Utumakadi Twa JW.ORG?
Nkabalilo aka tuli pipi ukwaghana nubumalikisyo bwa kisu, imbombo yitu yakufumusya yilondiwa fiyo. (Mbupi 24:11, 12, 20) Ukuti tubatule abandu, tubaghile ubombela utumakadi ukuti tubalongosye ku masyu gha Kyala na ku webusayiti yitu. Ikadi ili lili na kachidindo aka linga umundu apangile sikani komwighulila ividiyo yakuti Findu Fiki Fikubombiwa Pomanyila iBaibolo? kangi kakuntula ufika pamalo ghakuti, amanye nyingi sya uswe pamo asume umanyila iBaibolo. Abandu bamo batolonda ukwambilila amabuku ghitu loli bighanile uketa pa webusayiti yitu. Mubapeghe mwanakalinga utumakadi utu. Mungabapakagha utumakadi aba bonangisya ukuti batolonda.
Linga mulonda ukuntula umundu yumo ukuti amanye sya Baibolo mubaghile uyoba ukuti: “Ngulonda ngupeko akandu kamo. Akakadi aka kakuya pokulongolela pa webusayiti yitu iyi muli babuke uketelela amavidiyo agha ghali ninkhani syakuleghanaleghana.” (Yoh 4:7) Nongwa yakuti tumakadi utu tunandi, mupimbengeko tumo ukuti mubapeghe abininu linga ulusako lwaghiwe.
bem_Latn cjk_Latn bem_Latn tum_Latn